cyanic-selkie/wikianc huggingface dataset:
நீதிமன்ற அவமதிப்பு (இந்தியா)
நீதிமன்ற அவமதிப்பு (Contempt of court), ஒருவர் ஒரு நீதிமன்றம் வழங்கிய தீர்ப்பு அல்லது உத்தரவு அல்லது வழிகாட்டு நெறிகளை மதிக்காது செயல்படுவதை நீதிமன்ற அவமதிப்பு என்பவர்.
ஒருவர் நீதியரசரின் அவையில் வேண்டுமென்றே நீதியரசர்களிடம் மரியாதைக் குறைவாக நடந்து கொள்வதும், நீதிமன்றத்தின் செயல்பாட்டில் இடையூறு செய்வதும், அல்லது ஒருவர் வேண்டுமென்றே நீதிமன்ற உத்தரவுகளுக்கு கீழ்படியாமல் இருப்பதும் நீதிமன்ற அவமதிப்பிற்குரிய செயல்களாகக் கருதப்படும்.
ஒருவர் நீதிமன்றத்தை அவமதித்து விட்டார் என்ற காரணத்திற்காக, நீதிமன்றம் சமபந்தப்பட்டவருக்கு நீதிமன்றக் கட்டளை (court order) அனுப்பி நீதிமன்றத்தில் நேரில் வந்து அதற்குரிய விளக்கம் அளிக்கும் படி நீதிமன்றம் உத்தரவிடலாம்.
உயிரியல் இலக்கு
ஏற்பிணைப்பி அல்லது ஒரு மருந்து போன்ற ஒரு தனி உருவொன்று தேடிச்சென்று பிணைப்பில் ஈடுபடக்கூடிய ஒரு வாழும் உயிரியின் ஏதாவதொரு அமைப்பு உயிரியல் இலக்கு (biological target) எனப்படும். பொதுவான உயிரியல் இலக்கு வகைகள் புரதங்களும் கருவமிலங்களும் ஆகும். ஒரு மருந்தியல் சம்பந்தமான செயற்படுநிலையில் உள்ள மாத்திரைக்கான இலக்கு, இன்சுலின் போன்ற இயக்குநீருக்கான ஏற்பி இலக்குகள், அல்லது புறத்தூண்டலுக்கான இலக்குகள் என்று வெவ்வேறு உயிரியல் இலக்குகள் வரையறுக்கப்படுகின்றன. ஒரு சமிக்கை மூலம் இலக்கு "மோதப்பட்டு" அதன் செயற்பாடு மாற்றமடைவதே இவற்றின் உள்ளார்ந்த நோக்கம். நொதியங்கள் போன்ற புரதங்கள், அயனிக் கான்கள், ஏற்பிகள் ஆகியன உயிரியல் இலக்குகள் ஆகும்.
பகுப்பு:மருந்தியல் பகுப்பு:உயிர்வேதியியல் பகுப்பு:உயிரியல் துறைச்சொற்கள்
சேர்வராயனின் ஆறுகள்
(The rivers of Shevaroy Hills) என்பது சேர்வராயான் மலைகளில் தோன்றும் ஆறுகளைக்க குறிக்கிறது. தமிழ்நாட்டில் உள்ள சேலம் மாவட்டத்திற்கு அருகில் காணப்படும், இம்மலைத்தொடர் உள்ளது. இது கிழக்குத் தொடர்ச்சி மலைத்தொடரின் ஒரு பகுதி ஆகும். இது அம்மலைத்தொடர்ச்சியிலிருந்து விலகி, தனக்கென 400 ச. கி.மீ. பகுதியை ஆக்கிரமித்துள்ளது. இவை கடல் மட்டத்திலிருந்து, 4000 - 5000 அடிகள் உயரத்தில் அமைந்துள்ளது. மலைப் பழங்குடிகள் அதிகம் வாழ்கின்றனர் என்பதால் இயற்கை வளங்கள் பேணப்படுகின்றன. .
ஆறுகளின் தோற்றம்
சேர்வராயன் மலைகளின் தென் சரிவு, மிகவும் செங்குத்தாக உயர்ந்திருப்பதால் இங்கு ஆறுகள் ஏற்படுவற்கு வாய்ப்பு மகிவும் குறைவாக இருக்கின்றன. ஆகையால், மலைகளின் வடசரிவிலேயே, பல சிற்றாறுகள் தோன்றி ஓடுகின்றன. இந்த சிற்றாறுகளில் எப்பொழுதும் நீர்வரத்து இருப்பதில்லை. மழைக்காலங்களில் மட்டுமே, நீர்ப் பெருக்கைக் காண முடியும்.
தொப்பூர் ஆறு
தொப்பூர் ஆற்றிற்கு, வேப்பாடி ஆறு என்ற மற்றொரு பெயரும் உண்டு. காரணம் யாதெனில், இதன் பாதையில் வரும் பள்ளத்தாக்கில், வேப்பாடி என்ற சிற்றுார் உள்ளது.இது சேர்வராயன் மலைகளில் உள்ள ,முலுவி என்ற இடத்தில், இந்த சிற்றாறு தோன்றுகிறது. பின் இவ்வாறு, வடகிழக்கு நோக்கி, மல்லாபுரம் மலைப்பாதை செல்லும் வழியாக ஓடுகின்றது. மல்லாபுரத்திற்கு அருகில் இவ்வாறு மேற்கு நோக்கித் திரும்பி ஓடி, சோழப் பாடி என்ற இடத்தில் காவிரியோடு கலக்கிறது.
சரபங்க நதி
சரபங்கர் என்ற ஒரு முனிவர் தாம் செய்த தீவினைக்குப் பரிகாரம் தேடுவதற்காக, இதன் கரையிலிருந்து தவமியற்றிய காரணத்தால் இந்த ஆறு இப்பெயர் பெற்றது என்பர். ஓமலூரில் இரண்டு ஓடைகள் ஒன்று சேர்ந்து இந்த ஆறு உருவாகிறது. அவ்வோடைகள் இரண்டும் கீழ் ஆறு, மேல் ஆறு என்று அவ்வூர் மக்களால் அழைக்கப்படுகின்றன. கீழ் ஆற்றைப் பெரியாறு என்றும் அழைப்பர். இது சேர்வராயன் மலையிலுள்ள ஏற்காட்டில் தோன்றுகிறது. இவ்வாறு ஏற்காட்டில் அமைந்துள்ள ஏரியில் தோன்றி, கிளியூர் நீர்வீழ்ச்சியில் தாவிக்குதித்து, மேற்கே திரும்பி ஓமலூரை நோக்கி ஓடுகிறது.
மேல் ஆறானது, சேர்வராயன் மலையின் தென்சரிவில் தோன்றிக் காடையாம்பட்டி மலைப் படுகையின் வழியாக ஓடிவருகிறது. பட்டிப் பாடி ஆறு, பறியன் குழி ஆறு, கூட்டாறு, காட்டாறு எனப் பல பெயர்கள் இதற்கு வழங்குகின்றன. இருப்புப் பாதையைக் கடந்தவுடன், இவ்வாறு தெற்கு நோக்கித் திரும்பியோடி, பெரியாற்றில் கலக்கிறது. இவ்விதமாக இவ்விரண்டு ஆறுகளால் உண்டாக்கப்பட்ட சரபங்க நதி, இடைப்பாடி, திருச்செங்கோடு ஆகிய ஊர்களுக்கு அண்மையிலுள்ள, பல ஏரிகளை நிரப்பிக் கொண்டு, காவேரிப்பட்டிக்கு அருகில் காவிரியுடன் கலக்கிறது.
வாணியாறு
இது சேர்வராயன் மலையில் உள்ள கோடை வாழிடமான, ஏற்காட்டுக்கு அருகில் தோன்றி அழகாக ஓடுகிறது. வெங்கட்ட சமுத்திரச் சமவெளியை அடைந்து, பாதையைக் கடக்கிறது. அருரைக் கடந்ததும், பாம்பாற்றாேடு கலந்து சிறிது தூரத்தில் பெண்ணையாற்றாேடு இணைகிறது.
சத் பூசை
சத்  (Chhath)(இந்தி:छठ}}, அல்லது தாலா சத் அல்லது சூரிய சட்டி எனப்படும் ஓர் இந்து விழாவாகும். உயிர்கள் வாழக் காரணமாக விளங்கும் கதிரவனுக்கு நன்றி தெரிவிக்குமுகமாக இவ்விழா கொண்டாடப்படுகிறது. தாங்கள் நேர்ந்துகொண்ட விருப்பங்களை நிறைவேற்றியமைக்காகவும் நன்றி தெரிவிக்க இவ்விழா கடைபிடிக்கப்படுகிறது. கடுமையான வழிபாடு விதிகளைக் கொண்ட இவ்விழா நான்கு நாட்கள் கொண்டாடப்படுகிறது. நீர்நிலைகளில் (கங்கை எனக் கருதி) குளித்து நீர்கூட அருந்தாது உண்ணாநோன்பிருத்தல்,நீரில் நெடுநேரம் நிற்றல் மற்றும் கதிர் எழும்,விழும் காலங்களில் அருக்கியம் (படையல்)விடுதல் என்ற கூறுகளை உள்ளடக்கியது.
இப்பண்டிகை பீகார், சார்க்கண்ட் மற்றும் நேபாளத்தின் டேரைப் பகுதியில் பரவலாக கொண்டாடப்பட்டாலும் தற்காலத்தில் இம்மக்கள் இடம் பெயர்ந்துள்ள நாட்டின் பிற பகுதிகளிலும் நகரங்களிலும் சிறப்பாகக் கொண்டாடப்படுகிறது.மும்பை மற்றும் மொரீசியஸ்போன்ற இடங்களிலும் பெருந்திரளான மக்கள் ஆற்றோரங்களில் கூடி கொண்டாடுகின்றனர்.
சத் பூசையும் மகாராட்டிர நிர்மாண சேனாவின் எதிர்ப்பும்
மிகப் பெருமளவில் மும்பையில் புதிதாகக் குடிபெயர்ந்த வட மாநிலத்தவர் சத் பூசையைக் கொண்டாடுவது "அரசியல் நோக்குடன்" வளர்க்கப்படுவதாகவும் "எண்ணிக்கை பலத்தை எடுத்துக் காட்டும் நாடகம்" என்றும் புதியதாக மகாராட்டிர நிர்மாண சேனா என்ற கட்சியை நிறுவிய ராஜ் தாக்ரே குற்றம் சாட்டினார்.ஆற்றோரங்களில் கொண்டாடப்பட்ட பண்டிகை கடலோரத்தில் கொண்டாடப்படுவதின் நோக்கத்தை கேள்வி எழுப்பினார். இவரது பேச்சுக்களுக்கு எதிராக பட்னா நீதிமன்றத்தில் வழக்கு தொடரப்பட்டது. மேலும் இவர் உள்ளூர் பண்பாட்டைச் சிதைப்பதாகவும் குற்றம் சாட்டினார்.
மேற்கோள்கள்
பகுப்பு:இந்து சமய விழாக்கள் பகுப்பு:நேபாளி திருவிழாக்கள் பகுப்பு:இந்திய திருவிழாக்கள்
மோதிர விரல்
மோதிர விரல் என்பது கையில் மோதிரம் அணியும் விரல் ஆகும். இதனை ஆழிவிரல் என்றும் அழைப்பர். மோதிர விரல் ஆனது கையின் நான்காவது விரல் ஆகும்.
இவற்றையும் பார்க்கவும்‌
பகுப்பு:உடற்கூற்றியல்
அனுசாட்
அண்ணா பல்கலைக்கழகச் செயற்கைக்கோள் (Anna University Satellite) அல்லது அனுசாட் (ANUSAT) என்பது சென்னை அண்ணா பல்கலைக்கழகத்தின் துறைகளுள் ஒன்றான மெட்ராஸ் தொழில்நுட்பக் கழகத்தில் வான்வெளி பொறியியல் (Aerospace Engineering) மாணவர்களால் வடிவமைக்கப்பட்டு உருவாக்கப்பட்டது. இது பி.எஸ்.எல்.வி-சி12 (PSLV C-12) மூலம் ரிசாட்-2 என்ற செயற்கைக்கோளுடன் சேர்த்து விண்ணில் ஏவப்பட்டது. இது சதீஸ் தவான் விண்வெளி மையத்தின் இரண்டாவது ஏவுதளத்திலிருந்து ஏப்ரல் 20, 2009 அன்று இந்திய நேரப்படி காலை 6.45க்கு ஏவப்பட்டது.
இந்தச் செயற்கைக்கோள் மேம்பாடு இஸ்ரோவின் துணையுடன் மேற்கொள்ளப்பட்டது.
வெளியிணைப்பு
பகுப்பு:செயற்கைக் கோள்கள் பகுப்பு:இந்திய விண்வெளித் திட்டங்கள்
மெது வடை
மெது வடை அல்லது உளுந்து வடை என்பது உளுந்து மாவினால் செய்யப்படும் தென்னிந்திய உணவாகும். இது வட்டமாக நடுவில் எளிதாக வேகுதற்காக ஓட்டையுடன் மொறுகலான வெளிப்புறமும் மிருதுவான உட்பகுதியும் கொண்டது. புகழ்பெற்ற தென்னிந்திய மற்றும் இலங்கைத் தமிழ் உணவுகளில் ஒன்றான இது, காலை உணவாகவும் சிற்றுண்டியாகவும் உட்கொள்ளப்படுகிறது.
வரலாறு
வீர் சாங்வியின் கூற்றின்படி, மெது வடையின் தோற்றம் தற்போதைய கர்நாடகத்தின் மாதுர் என்ற ஊரில் தொடங்கப்பட்டிருக்கலாம் என நம்பப்படுகிறது. இந்த உணவு வகை மும்பை உடுப்பி உணவகங்களால் தென்னிந்தியாவைத் தாண்டி பிரபலமானது.
செய்முறை
மெதுவடை உளுந்து மாவினால் செய்யப்படுகிறது. உளுந்தைத் தண்ணீரில் பலமணி நேரம் ஊர வைத்து, பின் மாவாக அரைக்கப்படுகிறது. பின், மாவில் பெருங்காயம், வெந்தயம், இஞ்சி, சீரகம், மிளகு, கரிவேப்பிலை, பச்சை மிளகாய், தேங்காய்த் துண்டுகள் சேர்க்கப்படுகின்றன. பின், அது வட்டமாக நடுவில் குழியுடன் தட்டப்பட்டு, பொன்னிறமாகும் வரை எண்ணெயில் பொறித்து எடுக்கப்படுகிறது.
இவை பொறிப்பதற்கு மாறாக சுட்டும் எடுக்கலாம். உளுந்திற்குப் பதிலாக கொண்டைக்கடலையிலும் துவரம் பருப்பிலும் மைசூர் பருப்பிலும் செய்யலாம்.
பரிமாறுதல்
மெது வடை தேங்காய்ச் சட்டினி, சாம்பாருடன் பாிமாறப்படுகிறது. பெரும்பாலும் இட்லியுடன் காலை உணவாக உண்ணப்படுகிறது. மதிய உணவின் தொடக்கத்திலும் சிற்றுண்டியாகவும் உண்ணப்படுகிறது. தயிருடன் சேர்த்து தயிர் வடையாகப் பரிமாறப்படுவதும் உண்டு.
கிரிஸ்டன் பிளேர்
கிரிஸ்டன் பிளேர் (Kirsten Blair, பிறப்பு: சூலை 29 1984), தென்னாப்பிரிக்கா பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப்  போட்டிகளில் கலந்து கொண்டுள்ளார். 2006/07 ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1984 பிறப்புகள் பகுப்பு:வாழும் நபர்கள்
நரம்பிணைப்பு
thumb|right|330px|வேதிநரம்பிணைப்பு சமிக்ஞை கடத்துதல் நரம்பிணைப்பு என்பது நரம்பு மண்டலத்தில் மின் சமிக்ஞையையோ வேதி சமிக்ஞையையோ ஒரு நியூரானிலிருந்து இன்னொன்றுக்குக் கடத்தும் ஓர் அமைப்பாகும்.
Synapse (நரம்பிணைப்பு) என்ற சொல்லானது சர் சார்லஸ் ஸ்காட் செரிங்டன் குழுவினரால் உருவாக்கப்பட்டது. நரம்பிணைப்புகளைப் பொதுவாக வேதி நரம்பிணைப்பு, மின் நரம்பிணைப்பு என இரு வகையாகப் பிரிக்கலாம். படத்தில் வேதி நரம்பிணைப்பு சமிக்ஞை கடத்துதலின் மாதிரி வடிவம் காட்டப்பட்டுள்ளது.
பகுப்பு:நரம்பணுவியல்
அச்சுதமங்கலம் ஆதிமூலப்பெருமாள் கோயில்
அச்சுதமங்கலம் ஆதிமூலப்பெருமாள் கோயில் தமிழ்நாட்டில் திருவாரூர் மாவட்டம், அச்சுதமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேசிய நெடுஞ்சாலை 108 (இந்தியா)
தேசிய நெடுஞ்சாலை 108 (National Highway 108 - NH 108) என்பது இந்தியாவில் உள்ள ஒரு நெடுஞ்சாலை ஆகும். இது திரிபுராவில் வடக்கு திரிபுரா மாவட்டத்தில் உள்ள பனிசாகரிலிருந்து தொடங்கி மிசோரத்திலுள்ள அய்சால் வரை நீள்கிறது. இச்சாலையானது லெங்புய் விமான நிலையத்தை மிசோரத்தின் தலைநகரான அய்சாலுடன் இணைக்கிறது. இந்நெடுஞ்சாலையானது சாவ்ல்னுவாம் மற்றும் மாமித் ஆகிய நகரங்கள் வழியாகச் செல்கிறது.
வெளிப்புற இணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வங்காளதேசக் குண்டு வெடிப்பு, 2005
2005 ஆம் ஆண்டு ஆகஸ்டு மாதம் 17 ஆம் தியதி வங்காளதேசத்தின் மொத்தமுள்ள 64 மாவட்டங்களில் 63 மாவட்டங்களில் 300 இடங்களில் 500 குண்டுகள் வெடித்தது. காலை 11:30 மணிக்கு குண்டு வெடிக்க ஆரம்பித்து 30 நிமிடங்களுக்குள் குண்டு வெடிப்பு நிகழ்ந்தது. இந்தக் குண்டு வெடிப்புச் செயலுக்கு வங்காளதேச ஜமாத்-உல்-முஜாகிதீன் அமைப்பு பொறுப்பேற்றுக் கொண்டது. இந்த இயக்கத்திற்கு அல் காயிதா இயக்கத்தோடு தொடர்பு இருக்கலாம் என நம்பப்பட்டது. ஆனால் அது உறுதி செய்யப்படவில்லை. மேலும் ஹர்கத்-உல் ஜிகாத் அல் இஸ்லாமி (Harkat-Ul Jihad al Islami) என்ற இயக்கமும் இக்குண்டு வெடிப்பில் வங்காளதேச ஜமாத்-உல்-முஜாகிதீன் இயக்கத்தோடு இணைந்திருந்தோம் என அறிவித்தது. வங்காளதேச ஜமாத்-உல்-முஜாகிதீன் இயக்கமானது அப்துர் ரஹ்மான் தலைமையில் இயங்கும் அமைப்பாகும். இந்த இரு இயக்கங்களும் வங்காளதேச அரசால் தடை செய்யப்பட்டன. 2006 ஆண்டு மார்ச் மாதம் நடந்த தேடுதல் வேட்டையில் அப்துர் ரஹ்மான், பங்களா பாய் மற்றும் இவர்களது கூட்டாளிகள் 4 பேரும் கைது செய்யப்பட்டனர். அதில் 4 பேருக்கு 2007 ஆம் ஆண்டு மார்ச் மாதம் 30 ஆம் தியதி தூக்குத் தண்டனை வழங்கப்பட்டது. இக்குண்டு வெடிப்பில் 2 பேர் மரணமடைந்தனர் 50 பேர் காயமடைந்தனர்.
மேற்கோள்கள்
பகுப்பு:2005 நிகழ்வுகள் பகுப்பு:வங்காளதேசம்
கர்ணன் (நீதிபதி)
சின்னச்சாமி சுவாமிநாதன் கர்ணன் அல்லது '''சி. எஸ். கர்ணன்''' (Chinnaswamy Swaminathan  Karnan or C. S. Karnan) (பிறப்பு: 12 சூன் 1955), கடலூர் மாவட்டம், விருத்தாச்சலம்  வட்டம், மங்கலம்பேட்டை அருகே உள்ள கர்நத்தம் கிராமத்தில் 12 சூன் 1955 அன்று பிறந்தவர். ஆசிரியரான இவரது தந்தை இந்தியக் குடியரசுத் தலைவரிடமிருந்து நல்லாசிரியர் விருது பெற்றவர். காலம் சென்ற இவரது தாயார் கமலம் அம்மாள், இல்லத்தரசியாக இருந்து கொண்டே குழந்தைகளுக்கு பள்ளிப்பாடங்கள் கற்றுக் கொடுத்தவர்.
இளமையும், கல்வியும்
மங்கலம்பேட்டை பேரூராட்சியில் உள்ள உயர்நிலைப் பள்ளியில் பள்ளி இறுதியாண்டு வரை படித்து, பின் விருத்தாசலம் கலைக் கல்லூரியில் ஓராண்டு படிப்பான பல்கலைக்கழக புகுமுக வகுப்பை முடித்து விட்டு, சென்னைப் புதுக்கல்லூரியில் மூன்றாண்டு அறிவியல் பட்டப் படிப்பை முடித்தார். பின்னர் 1983-இல் சென்னை சட்டக் கல்லூரியில் மூன்றாண்டு சட்டப் படிப்பை முடித்தவர்.
வழக்கறிஞர் பணி
பின்னர் சென்னை நீதிமன்றங்களில் சிவில் வழக்குகளை கவனித்துக் கொண்டிருந்த கர்ணன், சென்னை பெருநகரக் குடிநீர் வடிகால் துறையில் சட்ட ஆலோசகராகவும், தமிழ்நாடு அரசு மற்றும் இந்திய அரசின் வழக்குகளை நடத்தி வந்தார்.
உயர்நீதிமன்ற நீதிபதியாக
சென்னை உயர்நீதிமன்றத்தில் எட்டு ஆண்டுகள் நீதிபதியாக பதவி வகித்தார். பின்னர் நீதியரசர் கர்ணனை, இந்திய உச்சநீதிமன்றத்தின் பரிந்துரையின் பேரில் கொல்கத்தா உயர்நீதிமன்ற நீதிபதியாக பணி மாறுதலாகிப் போனார்.
இம்மாறுதல் உத்தரவு தொடர்பாக, நீதியரசர் சி. எஸ். கர்ணன் இந்தியப் பிரதமர் அலுவலகம், இந்திய உச்சநீதிமன்ற தலைமை நீதிபதி உள்ளிட்டோருக்கு புகார் மனுக்களை அனுப்பினார். மேலும் சென்னை உயர் நீதிமன்ற நீதிபதிகளுக்கு எதிரான ஊழல் குற்றச்சாட்டுகளை இந்தியப் பிரதமருக்கு கடிதம் மூலம் தெரிவித்திருந்தார்.
நீதிமன்ற அவமதிப்பு வழக்கு
நீதிபதி சி. எஸ். கர்ணனின் செயல் நீதிமன்ற அவமதிப்பாக கருதிய இந்திய உச்சநீதிமன்றம், தாமாக முன்வந்து கர்ணன் மீது நீதிமன்ற அவமதிப்பு வழக்கு பதிவு செய்து விசாரித்து வருகிறது. இவ்வழக்கின் காரணமாக மே மாதம் 8 ஆம் திகதி 2017 ஆண்டு இவருக்கு உச்ச நீந்திமன்ற நீதிபதிகள் சகதீசு சிங் கேகர், தீபக் மிஸ்ரா, சலமேஸ்வர், ரஞ்சன் கோகோய், மதன் பி.லோக்குர்,பி.சி.கோஸ், குரியன் ஜோசப் போன்றோரின் தீர்ப்பின்படி 6 மாதங்கள் சிறை தண்டனை விதிக்கப்பட்டுள்ளது. இதன் மூலம் இந்திய வரலாற்றிலேயே உயர் நீதிமன்ற நீதிபதி ஒருவருக்கு சிறை தண்டனை வழங்கப்பட்டுள்ளது இதுவே முதல் முறையாகும்.
கடைசி தீர்ப்பு
இவரின் பணி ஓய்வு 2017 ஆம் ஆண்டு ஜூன் மாதம் 12 ஆம் திகதியோடு முடிவடைகிறது. இந்த நேரத்தில் உச்ச நீதிமன்ற நீதிபதிகள் 7 பேருக்கு இவர் 5 ஆண்டுகள் சிறை தண்டனையும், தலா 1 லட்சம் அபராதமும் விதித்து தீர்ப்பு வழங்கினார்.
வெளி இணைப்புகள்
பகுப்பு:1955 பிறப்புகள் பகுப்பு:இந்திய உயர் நீதிமன்ற நீதிபதிகள் பகுப்பு:வாழும் நபர்கள் பகுப்பு:கடலூர் மாவட்ட நபர்கள் பகுப்பு:சென்னை உயர் நீதிமன்ற நீதிபதிகள்
வெண்ணி (புரதம்)
thumb|[[சமையல்|சமைப்பதற்காக உடைக்கப்பட்ட முட்டை - இதில் தெரியும் வெண்ணிறப் பகுதி பெரும்பாலும் ஆல்புமின் புரதங்கள் மற்றும் நீரால் ஆனது.]] வெண்ணி (ஆல்புமின், Albumin) என்பது நீரில் கரையும் தன்மை உடைய எந்தவொரு புரதப் பொருளையும் குறிக்கும். இவை அடர்ந்த உப்புக்கரைசலிலும் ஓரளவிற்குக் கரையும் தன்மை கொண்டவை. வெப்ப ஆற்றலால், இப்பொருள் திரிபடைந்து திரளத்தொடங்கும். இப்பொருளின் வெண் நிறம் பற்றி வெண்ணி என்று பெயர் பெற்றது. இவ்வகைப் பொருட்கள் கோழி முட்டை போன்ற முட்டைகளில் உள்ள வெள்ளைக்கருவிலும் உள்ளன. ஆனால் இவற்றை வெள்ளைக்கரு அல்லது வெண்ணிக்கரு என்னும் பெயரால் அழைக்கப்படும். வெண்ணிகளில் மிகவும் பரவலாக அறியப்படுவது குருதியில் உள்ள வெண்ணிதான் என்றாலும் இவற்றில் சில வகை ஆற்றலை சேமித்து வைக்கும் பொருளாகவும் உள்ளன, சில செடிகொடிகளின் விதைகளிலேயும் உள்ளன. குருதியில் உள்ள வெண்ணியானது மஞ்சள் நிறக் குருதிநீர்மத்தில் உள்ள புரதப்பொருட்களில் 60% ஆகும். இந்த வெண்ணிப் பொருட்கள் கல்லீரலில் உருவாகின்றன.
மேற்கோள்கள்
பகுப்பு:புரதங்கள்
தி ஸ்டோரி ஆஃப் இந்தியா (ஆவணப்படம்)
தி ஸ்டோரி ஆஃப் இந்தியா (ஆங்கிலம்:The Story of India) (தமிழ் பொருள்:இந்தியாவின் கதை) பிபிசி தொலைக்காட்சி நிறுவனத்தால் தயாரிக்கபட்ட இந்திய வரலாற்றைப்பற்றிய ஒரு ஆவணப்படமாகும். சுமார் ஆறுமணி நேரம் நீளமுடைய இந்த ஆவணப்படம் 6 தொடர் நிகழ்வுகளாக(Episode) பிரிக்கப்பட்டு ஒளிபரப்பப்டத்து. இது பிபிசி தொலைக்காட்சியில் 2007-ம் ஆண்டு ஆகஸ்ட் மற்றும் செப்டம்பரில் இந்தியா, பாகிஸ்தான் சுதந்திரம் அடைந்து 60 ஆண்டுகளான நிகழ்வையொட்டி "இந்தியா மற்றும் பாகிஸ்தான் 07" என்ற பிபிசி நிகழ்வாக ஒளிபரப்பப்பட்டது.
இந்த ஆவணப்படம் பிரபல ஆங்கிலேய வரலாற்றாளரான மைக்கேல் வுட் என்பவரால் எழுதி இயக்கப்பட்டது. இவருடைய பெரும்பாலான ஆவணப்படங்களைப் போலவே இதிலும், மைக்கேல் வுட் தானே அந்தந்த வரலாற்றுச் சம்பவங்கள் நிகழ்ந்த இடங்களுக்கு நேரில் சென்றும், அவ்விடங்களில் உள்ள தொல்பொருள் மற்றம் வரலாற்றுச் சான்றுகளை ஆய்வு செய்தும், அவ்வரலாற்று நிகழ்வுகளை பற்றி நன்கறிந்த வரலாற்றாளர்கள், தொல்லியலாளர்கள் மற்றும் உள்ளுர் மக்களுடன் நேரில் பேசியும் விளக்கியுள்ளார். thumbnail|சிந்து சமவெளி நாகரிகம்
தொடர் நிகழ்வு 1. "பிகினிங்ஸ்"  (ஆங்கிலம்:Beginnings) (தமிழ் பொருள்:துவக்கம் (அ) ஆரம்பம்)
thumbnail|ஹரப்பா நாகரிகம் thumbnail|மொஹஞ்சதாரோ மைக்கேல் வுட் இந்திய துணைக்கண்டம் முழுவதும் பயணித்து, இந்தியாவின் வளம், பலதரப்பட்ட மக்கள், கலாச்சாரம், இயற்கை மற்றும் நிலஅமைப்புகள் குறித்தான தடயத்தை இந்த நிகழ்வில் பதிவுசெய்கிறார். பழங்காலத்து சுவடிகள் மற்றும் வாய்வழிக்கதைகளின் வழியாகவும், கேரளத்து புரோகிதர்கள் சொல்லும் உச்சாடன மந்திரங்களின் ஓசை மூலமும் முக்கியமாக தமிழ்நாட்டின் மலைவாழ்கிராமத்து மக்களிடம் மேற்கொள்ளப்பட்ட மரபணு சோதனையின் மூலமும் ஆப்பிரிக்காவிலிருந்து முதல் மனித இடம்/குடி பெயர்தலை இந்தியாவிற்கு வந்திருக்கலாம் என்பது விளக்கப்படுகிறது. தென்னிந்தியாவின் வெப்பமண்டல கழிமுகத்தில்/காயலில்(backwates) ஆரம்பிக்கும் இந்தப்பயணம் காலவெள்ளத்தில் அழிந்துபோன சிந்து சமவெளி நாகரிக்கால பண்டைய இந்திய(தற்போதைய பாகிஸ்தானின்) நகரங்களான ஹரப்பா, மொகஞ்சதாரோ வழியாக துர்க்மேனிஸ்தானில் முடிகிறது. ரிக்வேதத்தில் குறிப்பிடப்படும் சோம பானம் குறித்தும் இந்த நிகழ்வில் குறிப்பிடப்படுகிறது.
தொடர் நிகழ்வு 3. "ஸ்பைஸ் ரூட்ஸ் அண்டு சில்க் ரோட்ஸ்"  (ஆங்கிலம்:Spice Routes and Silk Roads) (தமிழ் பொருள்:நறுமணப்பொருளின் பாதை மற்றும் பட்டுப் பாதை)
பண்டைய ரோமானிய, கிரேக்க நாடுகளுடன் இந்தியத் துணைக்கண்டம் கடல்வழியாக மேற்கொண்ட நறுமணப்பொருட்கள், பட்டு வணிகம் பற்றி இந்நிகழ்வில் விளக்கப்படுகிறது. மிளகு, ஏலக்காய், அரிசி போன்ற பொருட்கள் கப்பல்கள் மூலம் ஏற்றுமதி செய்ததன் மூலம், மலபார் கடற்கரையும், கேரளாவும் உலக வணிகத்தில் முக்கிய இடம்பிடித்ததை குறிப்பிடுகறிது. இதனுடன், மத்திய ஆசியாவிலிருந்த குஷாணர்களின் படையெடுப்பு, கனிஷ்கரின் ஆட்சி, அன்றைய முக்கிய வணிக நகரங்களான மதுரா, பெஷாவர் மேலும் புத்தமதம் சீனாவிற்கு பரவியது குறித்தும் விளக்குகிறது.
தொடர் நிகழ்வு 4. "ஏஜஸ் ஆஃப் கோல்டு"  (ஆங்கிலம்:Ages of Gold) (தமிழ் பொருள்:(இந்தியாவின்) பொற்காலம்)
இந்த நிகழ்வில் இந்தியாவின் செழுமையான ஆட்சிக்காலங்களும், சாதனைகளும் விவரிக்கப்படுகிறது. கணிதவியலில் மிகப்பெரிய மாற்றத்தை உண்டாக்கிய சுழி/பூச்சியம் கண்டுபிடிக்கப்பட்டது, பூமியின் சுற்றளவு கண்டுபிடிக்கப்பட்டது, ஆண், பெண் உடலுறவு குறித்த உலகின் முதல் புத்தகமான காமசூத்ரா ஆகியனவற்றைப் பற்றி விளக்குகிறது. தென்இந்தியாவில் ராஜராஜசோழனால் கட்டப்பட்ட தஞ்சாவூரில் உள்ள பிரகதீஸ்வரர் கோயில், சோழர்கால செப்பேடுகள், சரஸ்வதி மகால் நூலகம், சோழர்களின் ஆட்சிமுறை போன்றவையும் விளக்கப்படுகிறது. தற்போது இருக்கும் சோழ இளவரசருடன் ஒரு பேட்டியும் இடம்பெறுகிறது. சவாஜிகணேசன் நடித்த ராஜ ராஜ சோழன் திரைப்படத்திலிருந்து சில காட்சிகளும் காட்டப்படுகிறது. இந்த நிகழ்வில் மைக்கேல் வுட் தமிழகத்தை உலகின் ஒரே 'வாழும் செம்மையான நாகரிகம்' என குறிப்பிடுகிறார்.
தொடர் நிகழ்வு 5. "தி மீட்டிங் ஆஃப் டூ ஓஷன்ஸ்"  (ஆங்கிலம்:The Meeting of Two Oceans) (தமிழ் பொருள்:இரண்டு சமுத்திரங்களின் சந்திப்பு)
இந்நிகழ்வில் முகலாயர்கள் இந்தியத் துணைக்கண்டத்துக்குள் வந்ததும், அவர்கள் ஆடசிமுறையும் விளக்கப்படுகிறது. முகமது கஜினியின் சோமநாதர் கோயில் கொள்ளை படையெடுப்பில் ஆரம்பித்து, தாரா சிக்கோ கொல்லப்பட்டதுவரை விவரிக்கிறது. மைக்கேல் வுட் இந்த பாகத்தில் பழைய டெல்லியில் உள்ள சூஃபிகளின் வழிபாட்டுத்தலங்களுக்கும், ராஜஸ்தானிலிருக்கும் பாலைவனக்கோட்டைக்கும், லாகூர் மற்றும் ஆக்ரா ஆகிய நகரங்களுக்கும் செல்கிறார். பேரரசர் அக்பரின் வாழ்க்கையும், அவருடைய மத சகிப்புத்தன்மையும் சொல்லப்படுகிறது.
தொடர் நிகழ்வு 6. "ஃப்ரிடம் அண்டு லிபரேஷன்"  (ஆங்கிலம்:Freedom and Liberation) (தமிழ் பொருள்:சுதந்திரமும் விடுதலையும்)
இந்த நிகழ்வில் இந்தியாவில் ஆங்கிலேயர்களின் ஆட்சி மற்றும் ஆங்கிலேய இந்தியா பற்றியும், இந்திய விடுதலைப் போராட்டம் பற்றியும் விவரிக்கப்படுகிறது. தென்னிந்தியாவில் கடல்வழி வாணிபத்திற்காக வந்து இந்தியத் துணைக்கண்டம் முழுவதுயும் ஆங்கிலேயர்கள் ஆட்சியைப் பிடித்தது, அதன் பிறகு இந்திய விடுதலைப்போர் வலுப்பெற்றது, காந்தி மற்றும் நேரு காலத்து சுதந்திர எழுச்சி, சுதந்திரத்தின் போது காந்தி, நேரு, ஜின்னா போன்ற தலைவர்களுக்கிடையே உண்டான கருத்து வேறுபாடுகள் ஆகியவையும் விவரிக்கப்படுகிறது. 1947 சுதந்திரத்தின் போது நடந்த இந்திய-பாகிஸ்தான் பிரிவினை, பிரிவினையின்போது இந்துக்கள் முஸ்லீம்கள் மற்றும் சீக்கியர்கள் இடம்பெயர்ந்தது, அதன் காரணமா நடந்த அசம்பாவிதங்கள், உயிரழப்புகள் ஆகியன பற்றியும் விவரிக்கிறது. உலகின் மிகப்பெரிய குடி/இடம்பெயர்தலில் இதுவும் ஒன்று எனக் குறிப்பிடுகிறது.
வெளி இணைப்புகள்
பகுப்பு:ஆவணத் திரைப்படங்கள் பகுப்பு:வங்காளதேச வரலாறு பகுப்பு:பாக்கித்தான் வரலாறு
தி. அ. இராமலிங்கம்
வாழ்க்கைக் குறிப்பு
1881ல் திருப்பூரில் அங்கப்ப செட்டியார்-மீனாட்சி தம்பதியருக்கு மகனாகப் பிறந்த இராமலிங்கம் இளவயதிலேயே கல்வி கற்க கோயம்புத்தூருக்கு அனுப்பபட்டார். இவரது தந்தை அங்கப்ப செட்டியார் செல்வச் செழிப்பு மிக்க பருத்தி வர்த்தகர். பள்ளிப்படிப்பை முடித்தபின்னர் இராமலிங்கம் சென்னை மாநிலக் கல்லூரியில் சேர்ந்து 1904ம் ஆண்டு சட்டத்துறையில் பட்டம் பெற்றார். சென்னை உயர் நீதிமன்றத்தில் வழக்கறிஞராகப் பணியாற்றிய இவர் அங்கு வழக்கறிஞர் குழுமத்தின் தலைவராக இருந்தார். 1911ல் கூட்டுறவு இயக்கத்தில் தன்னை ஈடுபடுத்திக் கொண்டு சென்னை மாகாணத்தில் அவ்வியக்கம் பரவ பாடுபட்டார். தமிழ்நாடு கூட்டுறவு கூட்டமைப்பைத் தோற்றுவித்து “கூட்டுறவு” என்ற இதழையும் நடத்தினார். கோவையில் ஒரு கூட்டுறவுப் பயிற்சிப் பள்ளியினையும் நிறுவினார். கோவையில் மத்தியக் கூட்டுறவு வங்கி, நகர்ப்புற வங்கி, நில வளர்ச்சி வங்கி, பால் கூட்டுறவு சங்கம், கூட்டுறவு அச்சகம் ஆகிய அமைப்புகளை உருவாக்குவதில் பெரும் பங்கு வகித்தார்.
அரசியலில் ஈடுபட்ட இராமலிங்கம் கோவை மாவட்ட மன்றம் (ஜில்லா போர்டு) துணைத் தலைவராகவும், தலைவராகவும் பதவி வகித்தார். பின்னர் கோவை மாநகராட்சியின் தலைவராகவும் பணியாற்றினார். சில காலம் நீதிக்கட்சியிலும் பின்பு காங்கிரசிலும் உறுப்பினராக இருந்தார். 1921ல் சென்னை மாகாண சட்டமன்ற உறுப்பினரானார். 1946ல் இந்திய அரசியலமைப்பு நிர்ணய மன்றத்துக்குத் தேர்ந்தெடுக்கப்பட்டார். 1952 பொதுத் தேர்தலில் காங்கிரசு சார்பில் கோவை மக்களவைத் தொகுதியிலிருந்து போட்டியின்றி தேர்ந்தெடுக்கப்பட்டார்.
இராமலிங்கம் செட்டியார் 1952ல் மரணமடைந்தார். அவரது குடும்பத்தார் அவரது நினைவாக கல்வி அறக்கட்டளை ஒன்றைத் தொடங்கியுள்ளனர். அது கோவையில் தி. அ. இராமலிங்கம் செட்டியார் மேல்நிலைப்பள்ளி, அங்கப்ப செட்டியார் மெட்ரிக்குலேசன் பள்ளி, அங்கப்பா கல்லூரி ஆகிய கல்வி நிறுவனங்களை நிருவகித்து வருகிறது.
மேற்கோள்கள்
பகுப்பு:தமிழக அரசியல்வாதிகள் பகுப்பு:1881 பிறப்புகள் பகுப்பு:1952 இறப்புகள் பகுப்பு:நீதிக்கட்சித் தலைவர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:1ஆவது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:மாநிலக் கல்லூரி மேனாள் மாணவர்கள்
நூலஅள்ளி ஊராட்சி
நூலஅள்ளி ஊராட்சி (Noolahalli Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4162 ஆகும். இவர்களில் பெண்கள் 1936 பேரும் ஆண்கள் 2226 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கல்லூரி தெரு (கொல்கத்தா)
கல்லூரி தெரு (College Street) என்பது இந்தியாவின் மேற்கு வங்காளத்தின் மத்திய கொல்கத்தாவில் உள்ள 900 மீட்டர் நீளமுள்ள தெருவாகும். இது பிபி கங்குலி தெருவிலிருந்து (போவபஜார்) எம்.ஜி. சாலை வரை (பார்னா பாரிசாய் சந்தை) மருத்துவர் லலித் பாணர்ஜி சரனி குறுக்கு, தெற்கு பவுபஜார் வழியாகக் கல்லூரி சாலையாகவும் நிர்மல் சந்திர வீதி, பார்னா பரிச்சே சந்தையின் வடக்கு, பிதன் சரணியாகவும் மாறுகிறது. இதன் பெயர் இந்த சாலையில் உள்ள பல்வேறு கல்லூரிகளினால் வந்தது (பிரசிடென்சி பல்கலைக்கழகம், சமஸ்கிருத கல்லூரி மற்றும் பல்கலைக்கழகம், சிட்டி வணிகவியல் மற்றும் வணிக மேலாண்மை கல்லூரி). இந்த சாலையில் அறிவுசார் செயல்பாடுகளின் மையங்கள் பல உள்ளன. குறிப்பாக இந்தியன் காப்பி விடுதி. இது நகரத்தின் புத்திஜீவிகளை பல தசாப்தங்களாக ஈர்த்துள்ளது. கொல்கத்தாவின் இந்த வரலாற்று சிறப்பு வாய்ந்த கல்லூரி வீதியானது இந்தியாவின் மிகப்பெரிய புத்தகச் சந்தையாகும். இது போய் பரா (”புக் டவுண்”) என்ற புனைபெயருடையது.
புத்தகக் கடைகள்
கல்லூரித் தெருவில் சிறிய மற்றும் பெரிய புத்தகக் கடைகளுக்காக மிகவும் பிரபலமானது. இது போய் பரா (புத்தக கூட்டமைப்பு) என்ற சிறப்புப்பெயரைக் கொண்டது. கொல்கத்தா மற்றும் மாநிலத்தின் பல்வேறு பகுதிகளிலிருந்தும் மக்கள் புத்தகங்களுக்காக இங்கு வருகிறார்கள். வங்காள மொழி வெளியீட்டு நிறுவனங்கள் (ஆனந்த வெளியீட்டாளர்கள், மித்ரா மற்றும் கோஷ் பதிப்பத்தினர், தாஸ்குப்தா மற்றும் கம்பெனி பிரைவேட் நிறுவனம், டேய்ஸ் பதிப்பகம், ரூபா & கோ., ஆஷா புத்தக நிறுவனம்) இங்கு விற்பனை நிலையங்களை அமைந்துள்ளன. புதிய மற்றும் பழைய புத்தகங்களை விற்கும் எண்ணற்ற மிகச் சிறிய புத்தக நிலையங்கள் இந்த தெருவில் உள்ளன. ஸ்மித்சோனியன் இதழில் ஒரு கட்டுரை கல்லூரித் தெருவை கீழ்க்கண்டவாறு விவரித்துள்ளது ... நடைபாதையில் ஒரு அரை மைல் தூரம் புத்தக கடைகள் மற்றும் புத்தகக் நிறுவனங்கள் காணப்படுகின்றன, முதல் பதிப்புகள், துண்டுப்பிரசுரங்கள், ஒவ்வொரு இந்திய மொழியிலும் பேப்பர்பேக்குகளை கொண்டுள்ளது, புத்தகங்களை உள்ளேயும் வெளியேயையும் நியாயமாக பிரான்சு, ஜெர்மனி, ரஷ்யா மற்றும் இங்கிலாந்திலிருந்து அச்சிடப்பட்டது. அரிய புத்தகங்களை மிகவும் மலிவான விலையில் வாங்கலாம் மற்றும் விரிவான பேரம் பேசலாம்.
அங்கீகாரம்
2007ஆம் ஆண்டில், கல்லூரித் தெரு இந்தியாவின் புகழ்பெற்ற அடையாளங்களில் இடம்பெற்றது. இது மாலை 6 மணி முதல் இரவு 9 மணி வரை இதழின் "ஆசியாவின் சிறந்த" பட்டியலில் இடம் பிடித்தது.
வெளி இணைப்புகள்
பகுப்பு:Coordinates not on Wikidata பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சிம்ம சொப்பனம்
சிம்ம சொப்பனம் (Simma Soppanam) 1984 ஆம் ஆண்டு வெளிவந்த தமிழ்த் திரைப்படமாகும். எஸ். எஸ். கருப்புசாமி மற்றும் பி. கிருஷ்ணா ஆகியோரின் இயக்கத்தில் வெளிவந்த இத்திரைப்படத்தில் சிவாஜி கணேசன்,சாரதா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:ராதா நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:சரிதா நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:மனோரமா நடித்த திரைப்படங்கள்
ஜகாங்கிர் சித்திக்
ஜகாங்கிர் சித்திகி (ஆங்கிலம் : Jahangir Siddiqui ) இவர் ஒரு பாக்கித்தான் தொழிலதிபர் மற்றும் சேவையாளருமாவார். அவர் தொலைக்காட்சி இயக்குனரும், தயாரிப்பாளருமான தொழிலதிபர் சுல்தானா சித்திகியின் சகோதரர், மற்றும் தொழிலதிபர் சுனைத் குரேசி இவரது மகனின் மாமா ஆவார்.
தொழில்
1971 ஆம் ஆண்டில், சித்திகி ஜகாங்கிர் சித்திகி & கோ லிமிடெட் என்ற நிறுவனத்தை நிறுவினார், இது வளர்ச்சி மற்றும் கையகப்படுத்தல் மூலம் இறுதியில் ஜே.எஸ். குழும நிறுவனமாக மாறியது. இன்று, ஜே.எஸ். குழும நிறுவனங்களில் ஜே.எஸ்.நிதி, ஜே.எஸ்.தொழில்துறை, ஜே.எஸ். இன்போகாம், ஜே.எஸ். சொத்து, ஜே.எஸ்.வளங்கள் மற்றும் ஜே.எஸ்.போக்குவரத்து ஆகியவற்றின் ஒரு பகுதியாக இருக்கும் வணிகங்கள் அடங்கும். ஜே.எஸ். நிதி என்பது இக்குழுவின் வணிகங்களில் மிகப் பழமையானது, மேலும் ஜகாங்கிர் சித்திகி & கோ லிமிடெட், ஜே.எஸ். குளோபல் கேபிடல் லிமிடெட், ஜே.எஸ். வங்கி லிமிடெட், ஜே.எஸ். இன்வெஸ்ட்மென்ட்ஸ் லிமிடெட் மற்றும் வங்கி இஸ்லாமி ஆகியனவையும் கொண்டுள்ளன.
வரலாறு
ஒரு தொழிலைத் தொடங்க அவரது தந்தை ஆரம்பத்தில் ரூ .6,000 கடன் கொடுக்க மறுத்ததைத் தொடர்ந்து நிறுவனத்தைத் தொடங்க பணம் திரட்டுவதற்காக, சித்திகி தனது குடும்பத்தின் காரை ரகசியமாகத் திருடி ஒரு குப்பை வியாபாரிக்கு ரூ .1,800 க்கு விற்றார், அதோடு குடும்பத்தின் இரண்டு ஆண்டுக்கு தேவையான கோதுமை மற்றும் நிலக்கரி, இவை அனைத்தும் அந்த நேரத்தில் வீட்டில் சேமிக்கப்பட்டன. ஒரு தொழிலதிபராக இந்த தொடக்கத்தைப் பற்றி விவாதித்தபோது, சித்திகி, “நேர்மறையான சிந்தனை ஒரு தொழில்முனைவோரை மற்ற கூட்டத்திலிருந்து வேறுபடுத்துகிறது. அவர் ஒருபோதும் கடினமான சூழ்நிலைகளால் தடுக்கப்படவில்லை. ”
மே 15, 1962 இல், அவரது குடும்பத்தினரின் ஆதரவுடன், சித்திகி ஐஸ்கிரீம் மற்றும் கோகோ கோலாவின் உள்ளூர் விநியோகஸ்தராக ஆனார்.
1966 ஆம் ஆண்டில், அவர் வர்த்தகத்தில் இளங்கலை பட்டம் முடித்தார், மேலும் 1967 இல் பட்டய கணக்காளராகப் பயிற்சி பெறத் தொடங்கினார். பங்குச் சந்தைகளில் அவர் கொண்டிருந்த ஆர்வம் இறுதியில் அக்டோபர் 1971 இல் தனது சொந்த நிறுவனத்தைத் தொடங்க வழிவகுத்தது.
2003 ஆம் ஆண்டில் அவர் நிறுவனத்தில் இருந்து ஓய்வு பெற்ற நேரத்தில், ஜே.எஸ் குழுமம் 18,000 க்கும் மேற்பட்ட ஊழியர்களைக் கொண்ட பல்வேறு வணிகங்களைக் கொண்டிருந்தது.
சித்திகி மற்றும் அவரது மனைவி மக்வாஷ் ஆகியோர் மக்வாஷ் & amp; ஜகாங்கிர் சித்திகி அறக்கட்டளையைத் தொடங்கினர், இது ஒரு தொண்டு, இலாப நோக்கற்ற அமைப்பாகும் சுகாதாரம், கல்வி, சமூக நிறுவனங்களின் மூலம் நிலையான வளர்ச்சி மற்றும் பாக்கித்தானில் அவசர நிவாரணம் ஆகியவற்றை மையமாகக் கொண்டது.
நில குற்றச்சாட்டுகள்
கராச்சியில் நில அபகரிப்பு குற்றச்சாட்டுக்காக 2010 டிசம்பரில் சித்திகி வெளியேறும் கட்டுப்பாட்டு பட்டியலில் (ஈ.சி.எல்) இடம்பிடித்தார், இது கராச்சியில் 1,000 சதுர கெஜம் பரப்பளவில் ஜகாங்கிர் சித்திகி சட்டவிரோதமாக ஒரு தோட்ட நிறுவனத்தின் உரிமையாளருடன் இணக்கமாக, போலி ஆவணங்களைப் பயன்படுத்தி ஆக்கிரமித்ததாகக் குற்றம் சாட்டப்பட்டது. கூடுதல் மாவட்ட வருவாய் நிர்வாக அலுவலர் முஸ்தபா ஜமால் காசி, அரசாங்கத்திற்கு வழங்கப்பட்ட நிலம் "நில மாஃபியாவால் ... அதன் சொந்த நலன்களுக்காக அபகரிக்கப்படுவது ஒரு நடைமுறையாகிவிட்டது" என்று கூறினார். பாகிஸ்தானின் ஊழல் தடுப்பு நிறுவனம் டிசம்பர் மாதம் இந்த வழக்கோடு இணைந்து பலரை கைது செய்தது.
குடிமக்கள்-காவலர் தொடர்புக் குழு 2001 ஆம் ஆண்டில் நிலத்தை மதிப்பீடு செய்ததாகவும், சொத்தின் உரிமையை சட்டப்பூர்வமாக இருப்பதைக் கண்டறிந்ததாகவும் சுட்டிக்காட்டி, ஊழல் தடுப்பு நிறுவன இயக்குநர் மற்றும் மாவட்ட வருவாய் நிர்வாக அலுவலர் வருவாய் உறுப்பினர் உள்ளிட்ட ஒரு குழு மீது சித்திக் வழக்கு தொடர்ந்தார். அவதூறு கோரிக்கைக்கு பதிலளிக்கும் விதமாக, சிந்து உயர் நீதிமன்றம் பிரதிவாதிகளுக்கு நோட்டீஸ் அனுப்பியது, மேலும் அவர்கள் 5 ஜனவரி 2011 அன்று நீதிமன்றத்தில் ஆஜராகுமாறு அழைக்கப்பட்டனர். இந்த விவகாரத்தில் தீர்வு காண நிலுவையில் உள்ள "ஊடக தாக்குதலில்" இருந்து பிரதிவாதிகளைத் தடுக்கும் நீதிமன்றம் தடை உத்தரவை பிறப்பித்தது. பாக்கித்தான் அப்சர்வர் என்ற செய்தி நிறுவனம் இந்த நிகழ்வுகளை சித்திகிக்கு எதிரான "தனிமனிதத் தாக்குதல் பிரச்சாரம்" என்று வகைப்படுத்தியது.
29 நவம்பர் 2011 அன்று நீதிமன்றம் குற்றச்சாட்டுகள் "தவறானவை மற்றும் ஆதாரமற்றவை" என்றும் எதிர்காலத்தில் இதுபோன்ற வழக்குகள் பதிவு செய்யப்படக்கூடாது என்றும் தீர்ப்பளித்தது.
குறிப்புகள்
பகுப்பு:வாழும் நபர்கள் பகுப்பு:பாக்கித்தானியர்கள்
தோமஸ் மால்தஸ்
தோமஸ் ராபர்ட் மால்தஸ் (Thomas Robert Malthus, பிப்ரவரி 13,1766 - டிசம்பர் 29, 1834) இங்கிலாந்தைச் சேர்ந்த பொருளாதார அறிஞர், அரசியல் பொருளாதார ஆய்வாளர் மற்றும் மக்கள்தொகை ஆய்வாளர் ஆவார். மக்கள் தொகைப் பெருக்கத்துக்கும் உணவு உற்பத்திக்கும் இடையிலான கணிதத் தொடர்பு ஒன்றை வழங்கினார்.
மக்கள் தொகைக்கோட்பாடு பற்றிய கட்டுரை
முதன்மைக் கட்டுரை: மக்கள் தொகைக்கோட்பாடு பற்றிய கட்டுரை
மக்கள் தொகைப்பெருக்கம் எப்போதும் உணவு உற்பத்தி மற்றும் பகிர்தலை விட அதிகளவாகவே இருக்கும். மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே மக்கள் தொகைக்கோட்பாடு பற்றிய கட்டுரை என்ற நூலின் அடிப்படைக் கருத்தாகும்.
பகுப்பு:இங்கிலாந்து நபர்கள் பகுப்பு:1766 பிறப்புகள் பகுப்பு:1834 இறப்புகள் பகுப்பு:பிரித்தானியப் பொருளியலாளர்கள் பகுப்பு:ஆங்கிலேய அறிவியலாளர்கள்
ரணசிங்க பிரேமதாசா
சிறீ லங்காபிமான்ய ரணசிங்க பிரேமதாசா (Ranasinghe Premadasa; சிங்களம்: රණසිංහ ප්‍රේමදාස; 23 சூன் 1924 – 1 மே 1993) இலங்கை அரசியல்வாதி ஆவார். இவர் 1989 சனவரி 2 முதல் 1993 மே 1 வரை இலங்கையின் 3-வது (நிறைவேற்றதிகாரத்துடன் 2-வது) அரசுத்தலைவராகப் பதவியில் இருந்தார். முன்னதாக இவர் 1978 முதல் 1989 வரை ஜே. ஆர். ஜெயவர்தனாவின் அரசில் பிரதமராகப் பணியாற்றினார். 1986 இல் இவருக்கு சிறீ லங்காபிமான்ய என்ற இலங்கையின் அதியுயர் பட்டம் அரசுத்தலைவர் ஜூனியஸ் ரிச்சட் ஜயவர்தனா வழங்கிக் கௌரவித்தார். இலங்கை வரலாற்றில் முதன் முறையாக இப்பட்டம் வழங்கப்பட்டது. பிரேமதாசா 1993 மே 1 அன்று கொழும்பு நகரில் நடைபெற்ற மே நாள் பேரணி ஒன்றில் தமிழீழ விடுதலைப் புலிகள் என சந்தேகிக்கப்பட்ட ஒருவரால் நடத்தப்பட்ட தற்கொலைத் தாக்குதலில் உயிரிழந்தார். இவரது நினைவாக இவர் கொலைசெய்யப்பட்ட ஆமர் வீதியில் ஓர் உருவச் சிலை நிர்மாணிக்கப்பட்டுள்ளது.
உசாத்துணைகள்
பகுப்பு:சிங்கள அரசியல்வாதிகள் பகுப்பு:இலங்கை அரசியல்வாதிகள் பகுப்பு:கொலை செய்யப்பட்ட அரசுத் தலைவர்கள் பகுப்பு:இலங்கைப் பிரதமர்கள் பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:1923 பிறப்புகள் பகுப்பு:1993 இறப்புகள் பகுப்பு:இருபதாம் நூற்றாண்டு இலங்கை அரசியல்வாதிகள்
திரிப்தி மித்ரா
திரிப்தி மித்ரா ( நீ பஹதுரி ; 25 அக்டோபர் 1925 - 24 மே 1989) பெங்காலி நாடகம் மற்றும் திரைப்படங்களில் பிரபலமான இந்திய நடிகை மற்றும் பிரபல நாடக இயக்குனரான சோம்பு மித்ராவின் மனைவி ஆவார். அவருடன் இணைந்து 1948 இல் முன்னனி நாடகக் குழுவான போஹுரூபியை நிறுவினார். இவர் ஜுக்தி தக்கோ ஆர் கப்போ மற்றும் தர்தி கே லால் போன்ற படங்களில் நடித்துள்ளார்.
இசை, நடனம் மற்றும் நாடகத்திற்கான இந்தியாவின் தேசிய கலைக்கூடமான சங்கீத் நாடக அகாடமி, 1962 ஆம் ஆண்டில் நாடக நடிப்பிற்காக இந்திய அரசின் சங்கீத நாடக அகாடமி விருதையும், 1971 ஆம் ஆண்டில் கலைத்துறையில் பத்மஸ்ரீ விருதையும் அவர் பெற்றுள்ளார்.
ஆரம்ப வாழ்க்கை மற்றும் கல்வி
திரிப்தி மித்ரா 1925 ஆம் ஆண்டு அக்டோபர் 25 ஆம் தேதி தினாஜ்பூரில் (பிரிட்டிஷ் இந்தியா ) பிறந்தார். இவரது பெற்றோர் - தந்தை அசுதோஷ் பாதுரி மற்றும் தாய் ஷைலபாலா தேபி ஆவர். தினாஜ்பூர் மைனர் ஸ்கூலில் ஆறாம் வகுப்பு வரை படித்தார். பிறகு கொல்கத்தாவின் பியாரிசரண் பள்ளியில் கல்வி பெற்றார். அந்தப் பள்ளியில் உயர்நிலைத் தேர்வில் தேர்ச்சி பெற்ற பிறகு, அசுதோஷ் கல்லூரியில் பயின்றார். ஆனால் வேலை கிடைத்ததால் படிப்பைத் தொடர முடியவில்லை. அவர் டிசம்பர் 1945 இல் சோம்பு மித்ராவை மணந்தார். அவருக்கு நடிகையும் இயக்குனருமான ஷாவ்லி மித்ரா என்ற மகள் இருக்கிறார்.
அனீனா பர்கர்
அனீனா பர்கர் (Anina Burger, பிறப்பு: ஆகத்து 25 1967), முன்னாள் தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997 - 2000 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
மேற்கோள்கள்
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1967 பிறப்புகள் பகுப்பு:வாழும் நபர்கள்
திரிப்தி மித்ரா
தொழில்
அவரது முதல் பெங்காலி திரைப்படம் 1953 இல் பதிக் என்ற திரைப்படமாகும். அந்தப் படத்தை டெபாகி குமார் பாசு இயக்கினார். ரித்விக் கட்டக்கின் கடைசிப் படமான ஜுக்தி டக்கோ ஆர் கப்போ (1974) படத்திலும் அவர் நடித்தார்.
1948 இல், ஷோம்பு மற்றும் திரிப்தி மித்ரா ஆகியோர் போஹுரூபி என்ற பெயரில் தங்கள் சொந்த நாடகக் குழுவை நிறுவினர். ரவீந்திரநாத் தாகூரின் ரக்தா கராபியின் நாயகி நந்தினி என்ற பாத்திரத்தில் மிகவும் பிரபலமான பெங்காலி நாடகத்தின் மூலம் மிகப்பெரும் பெயர் பெற்றார்.
மிகவும் பழம்பெரும் மனிதர்களில் ஒருவராக நாடகத் துறையில் கோலோச்சிய தனது கணவர் சோம்பு மித்ராவுடன் இணைந்து எண்ணற்ற நாடகங்களில் நடித்தார். மாணிக் பந்தோபாத்யாவின் உன்னதமான நாவலான பத்மா நதிர் மாஜியின் அடிப்படையில் கிழக்கு பாகிஸ்தானில் (இப்போது பங்களாதேஷ்) டாக்காவில் தயாரிக்கப்பட்ட 1959 ஆம் ஆண்டு வெளிவந்த உருது திரைப்படமான ஜாகோ ஹுவா சவேராவிலும் அவர் நடித்தார். திரிப்தி மித்ரா 24 மே 1989 அன்று உயிரிழந்தார்.
மேற்கோள்கள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:பத்மசிறீ விருது பெற்ற கலைத் துறையினர் பகுப்பு:சங்கீத நாடக அகாதமி விருது பெற்றவர்கள் பகுப்பு:வங்காளத் திரைப்பட நடிகைகள் பகுப்பு:1989 இறப்புகள் பகுப்பு:1925 பிறப்புகள் பகுப்பு:இந்தியத் திரைப்பட நடிகைகள்
வாலில்லா டென்ரிக்
வாலில்லா டென்ரிக் (Tailless tenrec) என்ற விலங்கு மடகாசுகர் பகுதியில் காணப்படுகிறது. இந்த விலங்கு பாலூட்டிகளிலேயே அதிக அளவு குட்டிபோடும் தன்மை கொண்டதாக உள்ளது. இந்தப் பிராணி ஒவ்வொரு முறையும் 32 குட்டி போடுகிறது. அதிக அளவு குட்டிகள் போட்டாலும், எல்லா குட்டிகளுமே பொியதாவதில்லை. சில குட்டிகள் பிறந்ததுமே காலநிலை மாறுபாட்டால் இறந்து விடுகின்றன. மீதமுள்ள குட்டிகள் மட்டுமே வளா்ந்து பொியதாகின்றன.
உசாத்துணை
இராஜேஸ்வாி இரவீந்திரன், விந்தை உலகம், பக்.27 மாருதி லேசா் பிாிண்டா்ஸ், சென்னை 14.
சுண்டு விரல்
சுண்டு விரல் அல்லது சிறுவிரல் என்பது பெருவிரலிலிருந்து கடைசியாகவுள்ள விரல் ஆகும். சுண்டுவிரல் கையின் ஐந்தாவது விரல் ஆகும்.
இவற்றையும் பார்க்கவும்‌
பகுப்பு:உடற்கூற்றியல்
வேதியியலாளர்
thumb|295x295px|கேப்ரியேல் மெட்சு என்பவரால் வரையப்பட்ட மருந்து செய்பவர் அல்லது வேதியியலாளர் (c. 1651–67). ஒரு வேதியியலாளர் (A chemist) (from Greek chēm (ía) alchemy; replacing chymist from Medieval Latin alchimista ) என்பவர் வேதியியல் ஆய்வுகளில் பயிற்சி பெற்ற ஒரு அறிவியலாளர் ஆவார். வேதியியலாளர்கள் பொருட்களின் இயைபு மற்றும் அவற்றின் பண்புகளைப் பற்றி ஆய்வு மேற்கொள்கிறார்கள். வேதியியலாளர்கள் மிகக் கவனமாக மூலக்கூறுகளைப் பற்றி அவற்றில் இயைந்துள்ள அணுக்கள் பற்றி விரிவாகவும் அளவுகளின் வாயிலாகவும் குறிப்பிடுகிறார்கள். வேதியியலாளர்கள் மிகக்கவனமாக பொருட்களின் விகிதாச்சார இயைபுகள், வினையின் வேகங்கள், மற்றும்  இதர வேதிப்பண்புகளை  அளந்தறிகிறார்கள். வேதியியலாளர்  என்ற  வார்த்தை  பொதுநலவாய  ஆங்கிலத்தில்  மருந்தாளுநர்களைக் குறிப்பிடும் வார்த்தையாகவும் பயன்படுத்தப்படுகிறது. வேதியியலாளர்கள் தங்களின் இந்த அறிவை பொருட்களின் இயைபு மற்றும் பண்புகளை அறிந்து கொள்வதற்கு பயன்படுத்துகின்றனர். அதே போல், பெருமளவில் பயனுள்ள இயற்கையாக கிடைக்கும் பொருட்களை ஆய்வகத்தில் மறு ஆக்கம் செய்வது, தொகுப்பது மற்றும் புதிய செயற்கை பொருட்கள், பயனுள்ள செயல்முறைகளை உருவாக்குதல் ஆகியவற்றையும் வேதியியலாளர்கள் செய்கிறார்கள். வேதியியலின் எந்தவொரு உட்பிரிவுகளிலும் வேதியியலாளர்கள் நிபுணத்துவம் பெற்றிருக்கலாம். பொருளியல் அறிவியலாளர்கள் மற்றும் உலோகவியல் வல்லுநர்கள் ஆகியோர் வேதியியலாளர்களுடன் தங்கள் திறமைகளையும், அறிவையும் பகிர்ந்துகொள்கின்றனர். வேதியியலாளர்களின் வேலை பெரும்பாலும் வேதியியல் பொறியியலாளர்களின் பணியுடன் தொடர்புடையது, அவை, மிகவும் இலாபகரமான அளவில் பெரிய அளவிலான இரசாயன ஆலைகளின் முறையான வடிவமைப்பு, கட்டுமானம் மற்றும் மதிப்பீட்டைப் பற்றி அக்கறை கொண்டுள்ளனர். மேலும், புதிய செயல்முறைகளை மேம்படுத்துவதில் தொழில்துறை வேதியியலாளர்களுடன் நெருக்கமாக வேலை செய்கின்றனர். வேதிப்பொருட்கள் மற்றும் தொடர்புடைய பொருட்களின் வணிக அளவிலான உற்பத்திக்கான வழிமுறைகளை உருவாக்குவதிலும் இவர்கள் ஈடுபடுகின்றனர்.
வேதியியலின் வரலாறு
வேதியியலின் வேர்கள் எரிதல் நிகழ்விலிருந்து தொடங்கப்படலாம். நெருப்பு ஒரு மாய சக்தியைப் போன்று இருந்தது. அது ஒரு பொருளை மற்றொன்றாக மாற்றியது. இதனால் மனிதகுலத்திற்கு நெருப்பைப் பற்றி அறிவதில் முக்கிய ஆர்வம் இருந்தது. நெருப்பே இரும்பு மற்றும் கண்ணாடியின் கண்டுபிடிப்புகளுக்கு வழிவகுத்தது. தங்கம் கண்டுபிடிக்கப்பட்டு, விலையுயர்ந்த உலோகமாக மாறியதும், மற்ற பொருள்களை தங்கமாக மாற்றும் முறையை கண்டுபிடிப்பதில் பலர் ஆர்வமாக இருந்தனர். இது ரசவாதம் என அழைக்கப்படும் பிரிவிற்கு வழிவகுத்தது. வேதியியல் என்பது அல்கிமிஸ்டா  (இரசவாதி என்பதன் சுருக்கமான, புதிய இலத்தீன் பெயர்ச்சொல் கிமிஸ்டா என்பதிலிருந்து பெறப்பட்டது. நவீன வேதியியல் வளர்ச்சிக்கு வழிவகுத்த பல வேதியியல் செயல்முறைகள் வேதியியல் அறிவியலாளர்களால் கண்டுபிடிக்கப்பட்டது. 1783 ஆம் ஆண்டில் வேதியியல் அந்துவான் இலவாசியே என்பவரால் பொருண்மை அழியா விதி கண்டுபிடிக்கப்பட்டது. வேதியியல் தனிமங்களின் கண்டுபிடிப்பு, தனிம வரிசை அட்டவணை உருவாக்குவதற்கான முயற்சியின் நீண்ட வரலாறு, திமீத்ரி மெண்டலீவால் உருவாக்கப்பட்ட தனிம வரிசை அட்டவணை போன்றவை தற்காலத்தில் நாம் படிக்கும் வேதியியலுக்கான அடிப்படையாக இருந்தன எனலாம். 20 ஆம் நூற்றாண்டின் தொடக்கத்திலிருந்து வேதியியல் கண்டுபிடிப்புகளுக்கான நோபல் பரிசு ஒரு சிறந்த கண்ணோட்டத்தை அளிக்கிறது.
வேதியியலுக்கான வேலைகளுக்காக பொதுவாக குறைந்தபட்சம் ஒரு இளங்கலை பட்டம் வேண்டியுள்ளது. ஆனால், பல நிலைகளில், குறிப்பாக ஆராய்ச்சிகளில், முதுகலை அறிவியல் அல்லது ஆய்வியல் நிறைஞர் (PhD) பட்டம் தேவைப்படுகிறது. வேதியியல் என்பது அறிவியலின் மையமாகக் கருதப்படுகிறது. இதனால் வேதியியலாளர்கள் அறிவியலைப் பற்றிய நன்கு அறியப்பட்ட முழுமையான அறிவைக் கொண்டிருக்க வேண்டும். பெரும்பாலான இளங்கலை பட்டப்படிப்புகள் கணிதம், இயற்பியல் மற்றும் வேதியியல் ஆகியவற்றை வலியுறுத்துகின்றன. முதுகலைப் பட்டம் மற்றும் அதற்கு மேல் உள்ள படிப்புகளில் மாணவர்கள் குறிப்பிட்ட துறையில் மட்டும் நிபுணத்துவம் பெறுகின்றனர். உயிர் வேதியியல், அணுசக்தி வேதியியல், கரிம வேதியியல், கனிம வேதியியல், பலபடி வேதியியல், பகுப்பாய்வு வேதியியல், இயற்பியல் வேதியியல், கருத்தியல் வேதியியல், குவாண்டம் வேதியியல், சுற்றுச்சூழல் வேதியியல் மற்றும் வெப்ப இயக்கவியல் வேதியியல் போன்ற பல சிறப்பு வாய்ந்த பிரிவுகள் வேதியியலில் உள்ளன. சில பணிகளுக்கு ஆராய்ச்சி பட்டத்திற்குப் பிறகான பணி அனுபவம் தேவைப்படலாம்.
மேற்கோள்கள்
பகுப்பு:வேதியியலாளர்கள்
இடிவிலகி ஊராட்சி
இடிவிலகி ஊராட்சி (Idivilagi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1264 ஆகும். இவர்களில் பெண்கள் 617 பேரும் ஆண்கள் 647 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லாவ் ஷே
லாவ் ஷே (பிப்ரவரி 3, 1899 – ஆகஸ்ட் 24, 1966) ஒரு சீன எழுத்தாளர். இவரது இயற்பெயர் ஷூ க்விங்சுன். இருபதாம் நூற்றாண்டின் குறிப்பிடத்தக்க சீன எழுத்தாளர்களில் ஒருவராக இவர் கருதப்படுகிறார். பெய்ஜிங் வட்டார வழக்கைத் தன் படைப்புகளில் பயன்படுத்துவதில் புகழ்பெற்றவர்.
பகுப்பு:1899 பிறப்புகள் பகுப்பு:1966 இறப்புகள் பகுப்பு:சீன எழுத்தாளர்கள்
மேல்பாக்கம் ஊராட்சி, காஞ்சிபுரம்
மேல்பாக்கம் ஊராட்சி (Melpakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 524 ஆகும். இவர்களில் பெண்கள் 281 பேரும் ஆண்கள் 243 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குத்தம்பாக்கம் ஊராட்சி
குத்தம்பாக்கம் ஊராட்சி (Kuthambakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூந்தமல்லி வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3953 ஆகும். இவர்களில் பெண்கள் 1992 பேரும் ஆண்கள் 1961 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுப்ரதா பால்
சுப்ரதா பால் (Suprata Pal- பிறப்பு: நவம்பர் 24, 1986) என்பவர் இந்தியாவைச் சேர்ந்த கால்பந்து வீரராவார். இவர் இந்திய கால்பந்து அணி மற்றும் பிரயாக் யுனைடெட் கால்பந்துக் கழகத்துக்கு இலக்கு காப்பாளராக (கோல் கீப்பர்) ஆடிவருகிறார். முன்னதாக இவர் டாடா கால்பந்து பயிற்சிக் கழகத்துக்காக ஆடியிருக்கிறார்; கொல்கத்தாவைச் சேர்ந்த மோகன் பகங் கால்பந்துக் கழகத்துக்காக ஆடும்போது இவரது பெயர் இந்திய கால்பந்து வட்டங்களில் ஓங்கியொலிக்கத் தொடங்கியது. அதற்குப் பிறகு புனே கால்பந்துக் கழகத்துக்காக மூன்று பருவங்கள் ஆடியுள்ளார்; தற்போது பிரயாக் யுனைடெட்-டுக்கு ஆடிவருகிறார். ஆகத்து 2007-ல் நேரு கோப்பை பன்னாட்டு கால்பந்து போட்டியை முதல் முறையாக வென்ற இந்திய கால்பந்து அணியில் பங்குவகித்தார். மேலும் 27 ஆண்டுகள் இடைவெளிக்குப் பிறகு ஆசிய கால்பந்துக் கூட்டமைப்பின் ஆசியக் கோப்பைக்கு (2011) தகுதிபெற்று, பங்குபெற்ற இந்திய கால்பந்து அணியிலும் பங்குவகித்தார்.
வெளியிணைப்புகள்
பகுப்பு:இந்திய காற்பந்தாட்ட வீரர்கள் பகுப்பு:1986 பிறப்புகள் பகுப்பு:வாழும் நபர்கள்
ஆந்திரப் பிரதேச சம்பர்க் கிராந்தி அதிவிரைவுவண்டி
ஆந்திர பிரதேச சம்பர்க் கிராந்தி அதிவிரைவு ரயில். ஒரு தெற்கு மத்திய ரயில்வேயினைச் சேர்ந்த ரயிலாகும். இது புது டெல்லிக்கும் திருப்பதிக்கும் இடையே செயல்படுகிறது. சம்பார்க் கிராந்தி அதிவிரைவு ரயில் தொடரில் இதுவும் ஒரு ரயிலாகும். மிகவும் அதிக தூரம் பயணத்தினைக் கொண்டிருந்தாலும் குறிப்பிட்ட அளவிலான நிறுத்தங்களை மட்டுமே கொண்டிருப்பதனால் அதிவிரைவுச் சேவையாக இது செயல்படுகிறது. இந்த ரயில் சேவை இந்தியாவின் தலைநகரான புது டெல்லியினை, பிற மாநிலங்களின் தலைநகருடன் இணைக்கிறது.
வழித்தடமும் நிறுத்தங்களுக்கான நேரமும்:
இதேபோல் வண்டி எண் 12708 ஹஸ்ரத் நிசாமுதீன் சந்திப்பில் இருந்து புறப்பட்டு, திருப்பதி வரை சென்றடையும்.
வண்டி எண் 12707
இது செகந்திரபாத் சந்திப்பில் இருந்து ஹஸ்ரத் நிசாமுதீன் சந்திப்பு வரை செயல்படுகிறது. மணிக்கு சராசரியாக 68 கிலோ மீட்டர் வேகத்தில், சுமார் 1659 கிலோ மீட்டர் தொலைவினை 24 மணி நேரம் மற்றும் 5 நிமிடங்களில் கடக்கிறது. இது இலக்குகளுக்கு இடைப்பட்ட 222 ரயில் நிறுத்தங்களில், 8 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக 6 நிமிடங்கள் தாமதத்தினையும், சென்றடையும் நேரத்தில் சராசரியாக ஒரு மணிநேரம் மற்றும் 8 நிமிடங்கள் தாமதத்தினையும் கொண்டுள்ளது. இதன் பெட்டிகளின் அடுக்கு விவரம் பின்வருமாறு: L – SLR – GS – GS – A1 – B4 – B3 – B2 – B1 – S1 – PC – S2 – S3 – S4 – S5 – S6 – S7 – S8 – S9 – GS – SLR – SC
வண்டி எண் 12708
இது ஹஸ்ரத் நிசாமுதீன் சந்திப்பில் இருந்து செகந்திரபாத் வரை செயல்படுகிறது. மணிக்கு சராசரியாக 63 கிலோ மீட்டர் வேகத்தில், சுமார் 1659 கிலோ மீட்டர் தொலைவினை 26 மணி நேரங்களில் கடக்கிறது. இது இலக்குகளுக்கு இடைப்பட்ட 222 ரயில் நிறுத்தங்களில், 8 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், சென்றடையும் நேரத்தில் சராசரியாக 51 நிமிடங்கள் தாமதத்தினையும் கொண்டுள்ளது. இதன் பெட்டிகளின் அடுக்கு விவரம் பின்வருமாறு: L – SLR – GS – GS – A1 – B1 – B2 – B3 – B4 – S1 – PC – S2 – S3 – S4 – S5 – S6 – S7 – S8 – S9 – GS – SLR - SC
லெக்கி பூங்கொத்தி
லெக்கி பூங்கொத்தி (Legge's flowerpecker)(டைகேயம் வின்சென்சு) அல்லது வெள்ளை தொண்டை பூங்கொத்தி என்பது சிறிய குருவி ஆகும். இது இலங்கையில் மட்டும் வாழக்கூடிய அகணிய உயிரியாகும். ஆத்திரேலியா பறவையியல் வல்லுநரான வில்லியம் வின்சென்ட் லெக்கியின் நினைவாகப் பெயரிடப்பட்டது.
லெக்கி பூங்கொத்தி காடுகள் மற்றும் தோட்டங்கள் உட்பட மரங்கள் நன்கு நிறைந்த வாழிடங்களில் இனப்பெருக்கம் செய்யும் பொதுவான பறவையாகும். மரங்களில் தொங்கிக்கொண்டிருக்கும் பணப்பை போன்ற தன்னுடைய கூட்டில் இரண்டு முட்டைகள் வரை இடும்.
விளக்கம்
இடது|thumb| டை.. வின்சென்சு ஆண் மற்றும் பெண் கீழே உள்ள டை. மெலனோசாந்தம் ஒப்பிடும்போது. இது மிகச் சிறிய குருவி வகை ஆகும். ஆனால் ஒப்பீட்டளவில் 10 cm அளவு நீளமுடையது. இதன் எடை எடை தோராயமாக 9 g. குட்டையான வால், குறுகிய தடித்த வளைந்த அலகு மற்றும் குழல் போன்ற நாக்கினை உடையது. குழல் போன்ற நாக்கமைப்பானது இதன் உணவில் அமிர்தத்தின் முக்கியத்துவத்தைப் பிரதிபலிக்கின்றன. இருப்பினும் பெர்ரி, சிலந்தி மற்றும் பூச்சிகளைக் கூட உணவாக உண்ணுகின்றன.
ஆண் பூங்கொத்தி நீல-கருப்பு மேல் பகுதியுடன், வெள்ளை தொண்டை மற்றும் மேல் மார்பகம் மற்றும் மஞ்சள் கீழ் மார்பகம் மற்றும் தொப்பையுடன் காணப்படும். பெண் பறவை மந்தமான, ஆலிவ்-பழுப்பு மேல் பகுதிகளுடன் காணப்படும்.
கலாச்சாரத்தில்
இலங்கையில் இந்தப் பறவையினை சிங்கள மொழியில் லங்கா பிலச்சா (ලංකා පිලච්ච) என்று அழைக்கின்றனர். இலங்கையின் ஒரு ரூபாய் தபால் தலையில் இதன் உருவம் அச்சிடப்பட்டது.
வெளி இணைப்புகள்
பகுப்பு:Articles with 'species' microformats பகுப்பு:பூங்கொத்தி
மரியம் வட்டலில்
ராணி மரியா வட்டலில் (Mariam Vattalil 29 ஜனவரி 1954 - 25 பிப்ரவரி 1995) - இந்திய சீரோ மலபார் அருட்சகோதரி மற்றும் பிரான்சிஸ்கன் கிளாரிஸ்ட் சபை சமூக சேவகர் ஆவார். இவர் இந்தூர் மறைமாவட்டத்தில் ஏழை மக்களுக்காகப் பணிபுரிந்தார். வட்டலில் மதவாதியாக இருந்த காலத்தில் கற்பித்தல் உருவாக்கம் மற்றும் கல்வி அறிவுறுத்தல்கள் பணிகளில் இவர் ஈடுபட்டார், இவர் பல்வேறு பகுதிகளில் கற்பிப்பதற்கு இடம் பெயர்ந்தார்; இவர்  சமூக நீதி மற்றும் சமூக செயல்பாடுகளுக்காக குரல் கொடுத்தார், இது ஏழைகள் மற்றும் தாழ்த்தப்பட்டவர்களுக்கு உதவுவினார். இதனால் எதிராளிகளால் இவர் கொல்லப்பட்டார்.
புனிதராக நியமிக்கப்பட்டதற்கான பணிகள் 2003 இல் தொடங்கியது. இவர் கடவுளின் பணியாள் என்று பெயரிடப்பட்டார். 23 மார்ச் 2017 அன்று போப் பிரான்சிஸிடமிருந்து ஒப்புதல் பெறப்பட்டது மற்றும் இவர்  4 நவம்பர் 2017 அன்று இந்தூரில் அருள்பாலித்தார்.